108 कन्याओं का पूजन कर शुरू किया विधायक कप
बेटियों का पूजन करके विधायक कप की शुरुआत पहली बार हुई
भास्कर संवाददाता | मुरैना
विधायक कप की शुरूआत कन्या पूजन से। वह भी कोई पांच या 11 नहीं, बल्कि 108 कन्याओं का पूजन। बेटियों का यह पूजन किया सुमावली विधायक सत्यपाल सिंह सिकरवार ने। जबकि समारोह के मुख्य अतिथि रहे सांसद अनूप मिश्रा। सांसद व विधायक ने प्रत्येक कन्या के माथे पर रोली तिलक किया, उन्हें उन्हें फूल माला पहनाई और उनके पैर छूकर आशीर्वाद भी लिया। बेटियों ने कहा कि टूर्नामेंट सफल हो। यहां सांसद मिश्रा ने कहा कि बेटियां होंगीं तो ही संसार चलेगा। क्योंकि बेटी मातृ शक्ति है, जो सदैव पूजनीय है, वंदनीय है। बेटियां सरस्वती हैं, दुर्गा हैं। इसलिए जन-जन को उनकी पूजा करनी चाहिए।
मुख्यमंत्री शिवराज सिंह चौहान द्वारा वर्ष 2016 से शुरू किए गए विधायक कप में सुमावली विधानसभा ने इस बार बालकों की वॉलीबॉल व बालिकाओं के सभी खेल कराने का निर्णय विधायक सिकरवार ने लिया। इसका उद्घाटन रविवार को शहर के स्टेडियम में किया गया। जिला पंचायत अध्यक्ष गीता इंदर हर्षाना, कुक्कुट विकास निगम के अध्यक्ष मुंशीलाल, भाजपा जिला अध्यक्ष अनूप मिश्रा, पूर्व जिलाध्यक्ष केदारसिंह यादव, हाकिम सिंह डंडोतिया पहलवान, प्रेमकांत शर्मा, गोवर्धन पटेल, रामनरेश शर्मा, श्री बल्लभ डंडोतिया, केशव सिंह तोमर, पार्षद संजय शर्मा आदि मौजूद रहे।
डे-नाइट होंगे मैच
सुमावली विधानसभा के विधायक कप टूर्नामेंट में मैच डे-नाइट कराए जाएंगे। विधायक सिकरवार ने बताया कि इस बार क्रिकेट नहीं कराना है, इसलिए वॉलीबॉल का टूर्नामेंट हो रहा है। बालिकाओं के लिए सभी खेलों के विकल्प खुले हैं। उनके लिए कबड्डी, खो-खो, एथलेटिक्स आदि सभी खेलों की व्यवस्था की गई है।
मुख्यमंत्री का जन्मदिन भी मनाया, केक काटा
स्टेडियम में विधायक कप टूर्नामेंट के उद्घाटन में मुख्यमंत्री शिवराज सिंह चौहान का जन्मदिन केक काटकर मनाया। यहां बहुत ही बड़ा केके लाया गया। जिसे सांसद मिश्रा ने बालिकाओं के हाथों कटवाकर पहले बच्चियों को ही केक खिलाया। इस अवसर पर इतनी जोरदार आतिशबाजी की गई के स्टेडियम के साथ शहर भी गूंज गया।
कन्या पूजन करते विधायक सत्यपाल सिंह सिकरवार।
awa_Deva hin_Deva bho_Deva hin_Deva awa_Deva kas_Deva hin_Deva hin_Deva hin_Deva mai_Deva